ঢাকা অটোরিকশা শ্রমিক ইউনিয়নের সভাপতি সরদার মো. সোবহান ও সাধারণ সম্পাদক মোহাম্মদ হানিফ (খোকন) কালের কণ্ঠকে বলেন, সিএনজি অটোরিকশা শ্রমিকরা তথাকথিত ধর্মঘট প্রত্যাখ্যান করে রাস্তায় চলাচল স্বাভাবিক রেখে যাত্রী সাধারণের সেবায় নিয়োজিত ছিল। রাজধানীর শনির আখড়া, যাত্রাবাড়ী, দোলাইরপাড়, জুরাইন, সায়েদাবাদ, বাসাবো, খিলগাঁও, মিরপুর-১৪, আনসার ক্যাম্পসহ বিভিন্ন স্থানে তথাকথিত ঢাকা জেলা সিএনজি অটোরিকশা শ্রমিক ঐক্য পরিষদের নেতাদের ইন্ধনে শ্রমিকদের মারধর, যাত্রী সাধারণের গায়ে পোড়া মবিল নিক্ষেপসহ অপ্রীতিকর ঘটনা সৃষ্টিকারীদের আইনগত ব্যবস্থা গ্রহণের জন্য সরকারের প্রতি আহ্বান জানাই।